Εθνοσυνέλευση της Δημοκρατίας του Μπασκορτοστάν

Η Κρατική Συνέλευση - Κουρουλτάι (ρωσικά: Государственное Собрание - Курултай Республики Башкортостан, μπασκιρικά: Башҡортостан Республикаһының Дәүләт Йыйылышы-Ҡоролтай) είναι το ανώτατο αντιπροσωπευτικό και νομοθετικό σώμα της δημοκρατίας του Μπασκορτοστάν. Τα μέλη του εκλέγονται για πέντε χρόνια. Στην δικαιοδοσία της Εθνικής Συνέλευσης περιλαμβάνονται η έγκριση και τροποποίηση του συντάγματος του Μπασκορτοστάν, ο ορισμός της εσωτερικής και εξωτερικής πολιτικής με την αλλαγή των συνόρων, την διοικητική και εδαφική δομή, και την έγκριση του κρατικού προϋπολογισμού. Διαδέχτηκε το Ανώτατο Σοβιέτ το 1995 και έχει δύο θαλάμους: την Βουλή των Αντιπροσώπων και το Νομοθετικό Σώμα. Ο Πρόεδρος της Εθνοσυνέλευσης προεδρεύει τα δύο σώματα. Ο Πρόεδρος της Εθνοσυνέλευσης είναι ο Κονσταντίν Τολκατσιόφ από τον Μάρτιο του 1999.

 Οι εξουσίες και αρμοδιότητες της Κρατικής Συνέλευσης ορίστηκαν στο Σύνταγμα του Μπασκορτοστάν. Η Κρατική Συνέλευση αποτελείται από 110 μέλη, που εκλέγονται σύμφωνα με τους νόμους του Μπασκορτοστάν και τους ομοσπονδιακούς νόμους της Ρωσίας (άρθρο 67), για πενταετή θητεία (άρθρο 68).Τα καθήκοντα και οι αρμοδιότητες της Κρατικής Συνέλευσης είναι (άρθρο 71): Θέσπιση και έγκριση νόμων και συνταγματικών τροποποιήσεων Ανακοίνωση και επιβολή των νόμων έγκριση του προγράμματος κοινωνικο-οικονομικής ανάπτυξης του Μπασκορτοστάν. έγκριση του κρατικού προϋπολογισμού διαχείριση της κρατικής περιουσίας του Μπασκορτοστάν διαφύλαξη της διοικητικής-εδαφικής ακεραιότητας του Μπασκορτοστάν, επίλυση ζητημάτων που σχετίζονται με τα σύνορα του κράτους να εγκρίνει τη σύναψη συνθηκών του Μπασκορτοστάν, ή την κατάργησή τους έχει την εξουσία να ορίσει τον τρόπο διεξαγωγής και να προκηρύξει δημοψηφίσματα, βουλευτικές εκλογές, προεδρικές εκλογές. σχηματισμός του Προεδρείου και των μόνιμων επιτροπών της Κρατικής Συνέλευσης. Εκλογή του Προέδρου της Κρατικής Συνέλευσης. έγκριση για τον διορισμό του Πρωθυπουργού, του Ομιλητή, του Εισαγγελέα και των δικαστικών του Συνταγματικού Δικαστηρίου του Μπασκορτοστάν, πρόταση νόμων διεξαγωγή κοινοβουλευτικών ερευνών και ακροάσεων διορισμός των μελών της Κεντρικής Εκλογικής Επιτροπής, και άλλων σημαντικών προσώπων. η οργάνωση του τρόπου διεξαγωγής των εκλογών για τις θέσεις στα σώματα της τοπικής αυτοδιοίκησης η ακρόαση της ετήσιας έκθεσης για τις δραστηριότητες της Κυβέρνησης του Μπασκορτοστάν η θέσπιση των κρατικών βραβείων και των τιμητικών διακρίσεων της Δημοκρατίας του Μπασκορτοστάν εξέταση θεμάτων που σχετίζονται με την συμφωνία του Συντάγματος της Ρωσικής Ομοσπονδίας, των ομοσπονδιακών νόμων, του Συντάγματος και των νόμων του Μπασκορτοστάν για την δικαιοδοσία της Κρατικής Συνέλευσης του Μπασκορτοστάν.Η Κρατική Συνέλευση συνεισφέρει και στηρίζει δημοκρατικά τη διαμόρφωση της κοινής γνώμης, στα θέματα της δικαιοδοσίας της, και τη λαμβάνει υπόψη κατά τη θέσπιση νόμων.(άρθρο 72). Οι πολίτες και οι ενώσεις τους έχουν το δικαίωμα να εκδηλώσουν την προτίμηση και τα ενδιαφέροντά τους όσον αφορά τη διαμόρφωση του νομοθετικού συστήματος, μέσω εκπροσώπησης (άρθρο 73). Οι πολίτες και οι ενώσεις τους έχουν το δικαίωμα να προτείνουν νέους νόμους, τροποποιήσεις και καταργήσεις παλαιών νόμων, με τυποποιημένη διαδικασία (άρθρο 74). Τα μέλη της Κρατικής Συνέλευσης μπορούν να εισάγουν νομοσχέδια για επιβολή ή κατάργηση φόρων, για χορήγηση φοροαπαλλαγής, κ.α. (άρθρο 76).Για την έγκριση των νόμων και των αποφάσεων της Κρατικής Συνέλευσης απαιτείται η ψήφιση από την πλειοψηφία των μελών της, εκτός αν ορίζεται διαφορετικά από ομοσπονδιακό νόμο (άρθρο 77). Οι νόμοι που εγκρίνονται αποστέλλονται στον Πρόεδρο του Μπασκορτοστάν εντός 7 ημερών. Ο Πρόεδρος μπορεί να τους υπογράψει ή να τους απορρίψει. Αν ο Πρόεδρος απορρίψει έναν νόμο, αυτός θα επιστραφεί στην Κρατική Συνέλευση για αναθεώρηση εντός 14 ημερών. Για να εγκριθεί, αυτήν τη φορά, θα πρέπει να ψηφιστεί από τα 2/3 των μελών της. Εφόσον εγκριθεί, δεν μπορεί να απορριφθεί για δεύτερη φορά από τον Πρόεδρο (άρθρο 78). Η Κρατική Συνέλευση μπορεί να διαλυθεί, σε ορισμένες περιστάσεις, όπως ορίζεται από ομοσπονδιακό νόμο, και να προκηρυχθούν πρόωρες εκλογές (άρθρο 80). Η Κρατική Συνέλευση συμμετέχει σε κοινωνικές συνεργασίες και δημόσιες συζητήσεις για την επίλυση συγκρούσεων (άρθρο 81).